JY LEES NOU Soete weerwraak van verkulde geliefde: 'Hoop sy was dit werd!'
In Londen is 'n man wat in alle waarskynlikheid meer as twee keer gaan dink voor daar weer 'n skelmpie op die toneel verskyn.
Wat hy in alle waarskynlikheid geheim wou hou, word nou in skel kleure op 'n pragtige, splinternuwe Range Rover uitgegil. Op die luukse wa, wat jou in Suid-Afrika meer as R1 miljoen uit die sak sal jaag, is die boodskap duidelik gelaat: "Dis verby", "Kuller" en "Hoop sy was dit werd!"
A furious lover took revenge by spray painting partner's £90,000 Range Rover https://t.co/daPBMGDyhs pic.twitter.com/D4DoA09Oo9 — Yahoo UK News (@YahooNewsUK) May 5, 2016
Verbygangers het hulle verstom aan die wrewelrige "kunswerk" wat voor Harrods in Londen se deftige Knightsbridge geparkeer staan.
Range Rover's new 'Cheater' livery https://t.co/jAs8jcPjas — Jake Skyrunner (@JakeSkyrunner) May 5, 2016
Tot nou toe is dit onseker wat die graffitikunstenaar se werklike verhouding met die man is. Wat wel nie betwyfel kan word nie, is dat die eindresultate tot die kuller se groot openbare vernedering gelei het.
Talle toeskouers het foto's op sosiale media gedeel. En hulle natuurlik verkneukel aan die man se penarie.
Natuurlik was daar wyse raadgewers wat eerder die bande sou stukkend sny as om die verfwerk te beskadig. Ander het dit as kinderagtig en onnosel beskryf, terwyl die meeste voel iemand wat 'n ander verkul, verdien geen simpatie nie.
Om sake te vererger is dit nie net die verf wat hom 'n paar pond uit die sak gaan jaag nie, maar ook 'n boetekaartjie, want ta staan ewe doodluiters op 'n geel streep geparkeer.
Voor gesê word dat mans gewoonlik die stoute skoene aantrek, het hierdie man besluit dis tyd om sy vrou 'n les te leer nadat hy haar profiel op 'n internetafspraakwebtuiste gevind het.